Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M8013. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M7941. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M8063. Il-EUR-Lex hu l-aċċess fuq l-Internet għal-liġi Ewropea. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-listi ta' kandidati ppreżentati lill-Kunsill mill-Gvernijiet tal-Istati Membri, Il-gvern tas-Slovakkja ppreżenta nomini oħra għal żewġ karigi li għandhom jimtlew. ADOTTA DIN ID-DEĊIŻJONI: Dawn li ġejjin huma b'dan maħtura membru u membru supplenti tal-Kumitat ta' Konsulenza għall-Koordinazzjoni tas-Sistemi ta' Sigurtà Soċjali għall-perijodu mill-20 ta' Ottubru 2015 sad-19 ta' Ottubru 2020: Il-Kunsill ser jaħtar f'data aktar tard il-membri u l-membri supplenti li għadhom ma ġewx nominati. Din id-Deċiżjoni għandha tidħol fis-seħħ fid-data tal-adozzjoni tagħha. Magħmul fil-Lussemburgu, id-9 ta' Ġunju 2016. IL-KUNSILL TAL-UNJONI EWROPEA, L-Artikolu 2 tat-Trattat dwar l-Unjoni Ewropea, li jiddikjara li l-Unjoni hija bbażata fuq il-valuri tar-rispett għad-dinjità tal-bniedem, il-libertà, id-demokrazija, l-ugwaljanza, l-istat tad-dritt u r-rispett għad-drittijiet tal-bniedem, inklużi d-drittijiet ta' persuni li jagħmlu parti minn minoranzi; L-internet — u l-media soċjali b'mod partikolari — joffru opportunitajiet mingħajr preċedent u kważi bla limitu f'termini ta' kondiviżjoni ta' għarfien u ta' ideat. Bl-għoti ta' aċċess immedjat għal ammonti vasti ta' informazzjoni, kif ukoll aċċess għal firxa wiesgħa ta' sorsi, huma jistgħu jkollhom impatt sinifikanti fuq l-opinjonijiet, l-attitudnijiet u l-perċezzjonijiet. Joffru wkoll lil kulħadd pjattaforma biex joħolqu, jikkondividu u jippubblikaw kontenut huma stess, u b'hekk jgħinu biex jiġi żviluppat it-talent, titrawwem il-kreattività u tiġi promossal-innovazzjoni. Il-kompetenza diġitali, li tinkludi l-użu kunfidenti, kreattiv u kritiku tal-ICT, hija komponent kruċjali tal-litteriżmu fil-media. Livell baxx ta' kompetenza diġitali jista' jħalli persuna fi żvantaġġ, mhux biss fis-suq tax-xogħol fejn kważi l-impjiegi kollha jeħtieġu xi livell ta' kompetenza diġitali, iżda wkoll fis-soċjetà inġenerali. Bħala tali, hemm rabta ċara bejn it-tisħiħ tal-kompetenza diġitali u l-isforzi biex jinħolqu soċjetajiet aktar inklużivi u koeżivi. Minbarra l-benefiċċji u l-opportunitajiet li jistgħu jġibu magħhom, l-internet u l-media soċjali huma wkoll ta' theddida u periklu potenzjali, b'mod partikolari billi jagħmlu disponibbli kontenut fuq l-internet li ma jkunx adatt jew saħansitra ta' ħsara għat-tfal u ż-żgħażagħ, inkluż diskors ta' mibegħda u kontenut li jimminimizza l-gravità tal-vjolenza. Fenomeni mhux mixtieqa oħra jinkludu l-grooming fuq l-internet u l-bullying fuq l-internet, li jistgħu jaffettwaw b'mod sinifikanti l-benesseri u l-iżvilupp tat-tfal, kif ukoll ikollhom impatt negattiv fuq il-prestazzjoni edukattiva tagħhom. L-attakki terroristiċi reċenti fl-Ewropa u inċidenti oħra ta' estremiżmu vjolenti qajmu tħassib partikolari dwar il-possibbiltajiet uniċi li l-internet u l-media soċjali jipprovdu għal gruppi estremisti ta' kull tip biex ixerrdu l-mibegħda u l-messaġġi li jinċitaw il-vjolenza b'mod liberu u biex iqanqlu interess fost iż-żgħażagħ diżinteressati. Ir-radikalizzazzjoni tat-tip li twassal għall-vjolenza sikwit ikollha dimensjoni transnazzjonali, fejn in-netwerks ta' estremisti jikkomunikaw maż-żgħażagħ vulnerabbli, irrispettivament mill-fruntieri. Filwaqt li mhuwiex probabbli li ż-żieda fil-kisbiet edukattivi twaqqaf il-forom kollha ta' estremiżmu vjolenti, l-edukazzjoni u t-taħriġ jistgħu u għandhom jikkontribwixxu għall-prevenzjoni tar-radikalizzazzjoni. Bħala parti mill-missjoni ġenerali tagħhom biex iħejju liż-żgħażagħ għas-soċjetà u s-suq tax-xogħol, kif ukoll biex jagħtuhom appoġġ biex jiksbu sodisfazzjon personali, l-edukazzjoni u t-taħriġ għandhom rwol importanti biex jgħinu liż-żgħażagħ isiru litterati fil-media u ċittadini responsabbli tal-ġejjieni. Element ewlieni tal-missjoni tal-edukazzjoni u t-taħriġ hu li jitnisslu fiż-żgħażagħ valuri fundamentali bħal dawk li jinsabu fit-Trattat dwar l-Unjoni Ewropea u biex huma jiżviluppaw u jżommu mentalità miftuħa u inkwiżittiva, filwaqt li jkunu kapaċi jaħsbu b'mod indipendenti u kritiku, ikollhom ġudizzju sod billi jużaw għarfien ibbażat fuq il-fatti u jirreżistu u jikkumbattu l-messaġġi estremisti, l-indottrinazzjoni u d-diżinformazzjoni. Biex jibqgħu rilevanti, huwa kruċjali li l-persunal tal-edukazzjoni u t-taħriġ fil-livelli kollha jlaħħaq ma' dawn l-iżviluppi rapidi u jagħti l-kompetenzi lil min qed jitgħallem — l-għarfien, il-ħiliet u l-attitudnijiet — u l-valuri meħtieġa għall-aċċess, l-interpretazzjoni, il-produzzjoni u l-użu tal-informazzjoni u kontenut ieħor tal-media, b'mod partikolari fil-kuntest tal-internet u l-media soċjali, b'mod sigur u responsabbli. Approċċi komprensivi tal-"iskola kollha" li jinvolvu l-komunità kollha tal-iskola kif ukoll partijiet ikkonċernati rilevanti oħrajn jistgħu jkunu ta' importanza kbira, minħabba li sikwit wieħed jitgħallem juża l-internet u l-midja soċjali b'mod responsabbli barra mill-klassi f'ambjenti mhux formali u informali. Jinkoraġġixxu li tingħata attenzjoni suffiċjenti għall-iżvilupp tal-litteriżmu tal-media u l-ħsieb kritiku fl-edukazzjoni u t-taħriġ fil-livelli kollha, inkluż permezz tal-edukazzjoni dwar iċ-ċittadinanza u l-media. Jaraw li jiżdiedu l-livelli ta' kompetenza diġitali fost il-persuni ta' kull età li qed jitgħallmu, f'perspettiva ta' tagħlim tul il-ħajja, bħala prekondizzjoni importanti għat-tisħiħ tal-kapaċità tagħhom li jipparteċipaw b'mod attiv fil-ħajja demokratika tas-soċjetajiet moderni tagħna kif ukoll għat-titjib tal-impjegabbiltà tagħhom. Jikkunsidraw li jużaw, flimkien mal-oqfsa u l-għodod nazzjonali, il-Qafas Ewropew ta' Kompetenza Diġitali għaċ-Ċittadini, il-Qafas ta' Kompetenzi għal Kultura Demokratika tal-Kunsill tal-Ewropa u l-Qafas ta' Valutazzjoni tal-Litteriżmu tal-Media u l-Informazzjoni Globali tal-Unesco. Jinkoraġġixxu ambjenti ta' tagħlim soċjalment siguri, kemm online kif ukoll offline, fejn jistgħu jiġu diskussi kwistjonijiet kontroversjali b'mod miftuħ u tiġi mħarsal-libertà tal-espressjoni, u jagħtu s-setgħa lill-għalliema biex jibdew u jimmoderaw tali diskussjonijiet. Jappoġġaw lill-għalliema u l-mexxejja tal-iskejjel fil-livelli kollha tal-edukazzjoni u t-taħriġ fl-iżvilupp, permezz ta' taħriġ inizjali u żvilupp professjonali kontinwu, tal-kompetenza diġitali tagħhom stess kif ukoll tal-ħiliet pedagoġiċi meħtieġa fl-użu tat-teknoloġiji ġodda u ta' riżorsi edukattivi miftuħa fit-tagħlim tagħhom, u biex jindirizzaw il-kwistjonijiet tal-litteriżmu fil-media u l-ħsieb kritiku b'mod effettiv ma' persuni ta' kull età u sfond li lesti jitgħallmu. Jimpenjaw ruħhom mal-ġenituri u partijiet ikkonċernati oħrajn fis-soċjetà inġenerali, bil-ħsieb li jitnaqqas id-distakk diġitali bejn il-ġenerazzjonijiet u li titrawwem kultura kondiviża ta' djalogu u fehim reċiproku. Isaħħu d-djalogu, il-kooperazzjoni u s-sħubiji bejn is-settur tal-edukazzjoni u t-taħriġ u s-settur tal-media — inklużi l-ġurnalisti — kif ukoll il-partijiet ikkonċernati l-oħrajn kollha, inklużi s-soċjetà ċivili u l-organizzazzjonijiet taż-żgħażagħ, peress li l-iżvilupp effettiv tal-litteriżmu fil-media u l-ħsieb kritiku jitlob approċċ multidixxiplinari u jfakkru fir-rwol importanti li jista' jkollu t-tagħlim mhux formali u informali f'dan ir-rigward. Jinkoraġġixxu modi innovattivi, kreattivi u parteċipattivi ta' żvilupp tal-litteriżmu fil-media u tal-ħsieb kritiku fl-edukazzjoni u t-taħriġ, pereżempju billi ssir riċerka u billi jiġi esplorat il-potenzjal li l-kultura u l-arti, l-approċċi interkulturali u l-produzzjoni tal-media fl-iskejjel jistgħu joffru, bħala mezz ta' tisħiħ tal-ftuħ lejn kulturi oħrajn u ċittadinanza attiva. Fil-kuntest tal-qafas strateġiku ET2020, ikomplu jippromwovu t-tagħlim bejn il-pari, inkluż permezz tal-ġbir u l-tixrid ta' prassi tajba fil-qasam tal-litteriżmu fil-media u l-ħsieb kritiku, u joqogħdu attenti b'mod speċjali biex jikkomunikaw b'mod effettiv ma' persuni li qed jitgħallmu li huma żvantaġġati u dawk fir-riskju li jiġu emarġinati. Jiżguraw koerenza politika fil-livell tal-UE fil-qasam tal-litteriżmu fil-media, biex il-ħidma esperta li qed issir fid-diversi oqsma rilevanti ta' politika, bħall-edukazzjoni, il-politika taż-żgħażagħ, il-kultura u dik awdjoviżiva, kif ukoll fil-qasam tal-ġlieda kontra t-terroriżmu, tkun komplementari, waqt li jittieħed kont tal-ispeċifiċitajiet tal-edukazzjoni u t-taħriġ. Jinkoraġġixxu l-użu tal-opportunitajiet ta' finanzjament offruti mill-fondi u l-programmi rilevanti kollha tal-UE — partikolarment Erasmus+, il-Faċilità Nikkollegaw l-Ewropa, il-Fondi Strutturali u ta' Investiment Ewropej, Orizzont 2020, Ewropa Kreattiva u L-Ewropa għaċ-Ċittadini — biex jiġu appoġġati dawn l-isforzi. IL-KUNSILL TAL-UNJONI EWROPEA, Għaldaqstant, bħalissal-Europeana: hija appoġġata mill-Istati Membri li jikkondividu kontenut, metadata u għarfien espert permezz tal-istituzzjonijiet fil-qasam tal-wirt kulturali tagħhom u jagħtu kontribuzzjonijiet finanzjarji volontarji lill-Fondazzjoni Europeana, hija appoġġata mill-Assoċjazzjoni tan-Netwerk tal-Europeana li tiġbor flimkien il-professjonisti fil-qasam tal-wirt kulturali, tal-kreattività u t-teknoloġija li jappoġġaw l-attivitajiet ta' kuljum tal-Europeana u jagħtu parir dwar l-istrateġija tagħha; il-konservazzjoni diġitali tal-wirt kulturali dinji, li jinsab f'kollezzjonijiet Ewropej, hija importanti partikolarment fid-dawl tal-qerda ta' u t-theddid għal wirt kulturali f'żoni ta' kunflitt; il-koordinazzjoni tal-isforzi permezz tal-Europeana għall-aċċessibbiltà fuq l-Internet tal-wirt kulturali għenet biex: ġie stimulat it-tisħiħ tal-kapaċitajiet permezz tal-ħolqien ta' netwerk ta' esperti u istituzzjonijiet fil-qasam tal-wirt kulturali, li jippromwovi l-iżvilupp, l-aċċettazzjoni u l-użu ta' mudelli, standards u oqfsa għall-kondiviżjoni ta' kontenut u metadata, l-istituzzjonijiet fil-qasam tal-wirt kulturali kkondividew il-kollezzjonijiet tagħhom fost setturi differenti u lil hinn mill-fruntieri nazzjonali permezz ta' pjattaforma tal-Internet b'diversi aspetti, li sal-lum tagħti aċċess għal 'il fuq minn 50 miljun oġġett minn madwar 3 700 istituzzjoni, il-konnessjoni tal-kollezzjonijiet ta' wirt diġitali permezz tal-Europeana tikkontribwixxi wkoll għall-objettivi li ġejjin fil-livell tal-UE: l-għoti ta' aċċess lil firxa kbira ta' udjenzi għar-rikkezza u d-diversità tal-kulturi Ewropej, kif ukoll għall-wirt kulturali dinji, il-faċilitazzjoni tar-riċerka fl-oqsma tal-kultura u tal-istorja multidimensjonali tal-Ewropa, u tal-għarfien tagħna, il-faċilitazzjoni tal-użu mill-ġdid ta' servizz transfruntiera ġodda u innovattivi fuq l-Internet, u b'hekk l-għoti ta' kontribut lis-suq uniku diġitali; l-użu mill-ġdid u l-kondiviżjoni tal-kontenut u l-aċċess għalih għandu jitwettaq f'konformità sħiħa mad-drittijiet tal-awtur u drittijiet relatati; bħala wieħed mill-punti ta' aċċess għall-wirt kulturali, il-punt ta' aċċess multilingwi tal-Europeana għandu jsir aktar orjentat lejn l-utent, b'mod partikolari billi titjieb il-kwalità tal-kontenut u l-faċilità biex jinstab u billi jiġu żviluppati aktar il-funzjonalitajiet ta' tiftix semantiku u multilingwi f'konformità mal-aħjar prassi disponibbli; biex l-utenti aħħarin jintlaħqu u jiġu involuti b'mod aħjar, hemm bżonn li l-kontenut kondiviż permezz tal-Europeana jiġi ppreżentat b'modi attraenti u diversi, b'mod partikolari billi jiġu involuti l-istituzzjonijiet tal-wirt kulturali u partijiet terzi bħala punti ta' dħul multiplu u ta' disseminazzjoni, pereżempju permezz ta' proġetti kulturali trans-Ewropej bħall-proġetti dwar l-Ewwel Gwerra Dinjija (1914-1918) u l-waqgħa tal-Purtiera tal-Ħadid u avvenimenti rivoluzzjonarji oħrajn tal-1989; hemm bżonn li l-governanza tal-Europeana ssir iktar inklużiva, u tinvolvi lill-gvernijiet tal-Istati Membri, in-netwerk usa' ta' aggregaturi u istituzzjonijiet ta' wirt kulturali fl-istabbiliment ta' prijoritajiet strateġiċi u l-iżvilupp ta' proġetti kulturali, orjentati lejn l-utent abbażi tal-finanzjament disponibbli; fejn xieraq, il-fehmiet ta' personalitajiet kulturali ewlenin jistgħu jiġu kkunsidrati; teżisti ħtieġa kontinwa ta' kondiviżjoni u aġġornament tal-għarfien u l-identifikazzjoni ta' soluzzjonijiet komuni fin-netwerk tal-professjonisti fil-qasam tal-wirt kulturali, inkluż l-Assoċjazzjoni tan-Netwerk tal-Europeana; Il-mudell attwali ta' finanzjament pubbliku (abbażi ta' għotjiet) ma jipprovdix bażi stabbli biżżejjed biex isostni l-investiment tal-Europeana sal-lum u tiġi salvagwardjata l-kwalità, id-disponibbiltà u l-affidabbiltà futura tagħha għar-raġunijiet li ġejjin: il-Fondazzjoni Europeana ġiet stabbilita bħala organizzazzjoni mingħajr riżorsi proprji u fil-futur prevedibbli ma hemmx prospett ta' dħul sinifikanti mis-servizzi Europeana, skont il-mudell tal-UE ta' għotjiet, dejjem hemm spejjeż mhux eliġibbli li jridu jkunu koperti minn sorsi oħra, bħall-kontribuzzjonijiet volontarji diretti mill-Istati Membri, li ilhom jonqsu sa mill-2014 u huma ta' natura volatili; il-valur tal-innovazzjoni kulturali u diġitali tal-Europeana għandu jissaħħaħ billi l-pjattaforma tas-servizzi ewlenin tiġi kkonċepita mill-ġdida taħt is-CEF, b'iffukar fuq: l-appoġġ għan-netwerks professjonali bħall-Assoċjazzjoni tan-Netwerk tal-Europeana, il-ksib ta' avvanz teknoloġiku, li tiġi sostnuta pjattaforma b'diversi aspetti għall-kondiviżjoni u l-użu (mill-ġdid) ta' metadata u kontenut, u li jiġi pprovdut punt ta' aċċess multilingwi ġenerali għall-kontenut kulturali. Għandu jissaħħaħ ukoll permezz tar-realizzazzjoni ta' proġetti kulturali u mmirati lejn l-utent li jibnu fuq l-infrastruttura tal-Europeana, u li għandhom ikunu kofinanzjati skont is-CEF bħala servizzi ġeneriċi bl-involviment ta' istituzzjonijiet tal-wirt kulturali u partijiet oħra pubbliċi u privati; jagħmel passi sinfikanti lejn l-indirizzar tal-isfidi li ġejjin kif identifikati f'dawn il-konklużjonijiet; jittratta kwistjonijiet pendenti f'organizzazzjonijiet sieħba eżistenti jew tħassib ta' organizzazzjonijiet sieħba potenzjali b'mod partikolari f'pajjiżi u żoni fejn il-proġett għadu mhux magħruf biżżejjed; jesplora possibbiltajiet għal kooperazzjoni ma' inizjattivi Ewropej relatati, inkluż fil-qasam tar-riċerka; jinvolvi mill-qrib l-Istati Membri fit-tfassil tal-politika u t-teħid ta' deċiżjonijiet. Għall-Fondazzjoni Europeana, dan jista' jiġi organizzat b'mod partikolari permezz ta' parteċipazzjoni fil-Bord ta' Tmexxija tal-Istat Membru li jkollu l-Presidenza tal-Kunsill tal-UE, l-Istat Membru li kellu l-Presidenza preċedenti u l-Istat Membru li jkollu f'idejh il-Presidenza li tkun tmiss; ikollu iktar kuntatti sistematiċi ma' Stati Membri, itejjeb u jipprovdi aċċess permanenti għal statistika għall-utent speċifika għall-pajjiż u l-istituzzjoni u jtejjeb ir-responsabbiltà fuq ir-riżultati tal-proġetti u l-infiq; ikompli jesplora possibbiltajiet ta' dħul tiegħu stess; sa Ottubru 2017, tippreżenta lill-Kunsill evalwazzjoni indipendenti tal-Europeana u tagħti orjentazzjonijiet ċari għall-iżvilupp fi żmien medju u fit-tul tal-Europeana billi tivvaluta alternattivi fil-livell tal-UE għall-ambitu, finanzjament sostenibbli u governanza tal-Europeana fil-ġejjieni, inkluża l-possibbiltà li Europeana tinbidel jew tiġi integrata f'entità legali Ewropea, filwaqt li titqies in-natura doppja tal-Europeana bħala proġett ta' innovazzjoni kemm kulturali kif ukoll diġitali; sa Ottubru 2017, tbiddel il-metodu ta' finanzjament għad-DSI tal-Europeana skont is-CEF għal taħlita ta' akkwisti u għotjiet. Skont dan il-mudell, l-akkwisti mill-UE ser ikunu jkopru bis-sħiħ il-pjattaforma tas-servizzi ewlenin biex jiġu żgurati l-istabbiltà u l-interoperabbiltà, filwaqt li l-għotjiet mill-UE (sa 75 % tal-ispejjeż eliġibbli) ser ikunu disponibbli għal proġetti relatati mmirati lejn l-utent (jiġifieri servizzi ġeneriċi skont is-CEF) li l-Istati Membri jistgħu jikkofinanzjaw fuq bażi volontarja, jew direttament u/inkella permezz ta' organizzazzjonijiet nazzjonali parteċipanti; tistabbilixxi kondizzjonijiet fil-proċedura ta' akkwist għall-pjattaforma tas-servizzi ewlenin, li jirrikjedu li l-operatur jissalvagwardja il-karattru tiegħu ta' infrastruttura pubblika u komunità għall-innovazzjoni kulturali u diġitali, b'mod partikolari billi: ikun possibbli l-involviment kontinwu tal-Istati Membri u istituzzjonijiet fil-qasam tal-wirt kulturali fl-iżvilupp tal-pjattaforma tal-Europeana tas-servizzi ewlenin, jiġu rispettati l-istituzzjonijiet kulturali nazzjonali bħala d-detenturi tad-dritt tal-metadata u l-kontenuti; tiżgura li s-servizzi ġeneriċi tal-Europeana li jirċievu għotjiet jiġu mibnija fuq il-pjattaforma tas-servizzi ewlenin u jkunu konnessi magħha; sa Diċembru 2016: iġġedded u tirrevedi l-mandat tal-Grupp ta' Esperti tal-Istati Membri dwar id-diġitalizzazzjoni u l-konservazzjoni diġitali (MSEG) sal-2020, issaħħaħ ir-rwol tiegħu li jirrevedi u jiddiskuti politiki għal wirt kulturali diġitali kif ukoll li joffri gwida dwar il-programmi ta' ħidma annwali tal-Europeana, tinvolvi mill-qrib l-MSEG fid-definizzjoni tal-objettivi ġenerali, il-prijoritajiet għal azzjonijiet u l-livell previst ta' finanzjament li jkunu proposti għall-pjattaforma tal-Europeana tas-servizzi ewlenin u s-servizzi ġeneriċi fil-programmi ta' ħidma annwali tas-CEF, li huma ppreżentati lill-Kumitat tas-CEF għal opinjoni; ikomplu jippromwovu d-diġitalizzazzjoni tal-kollezzjonijiet ta'wirt kulturali, kif ukoll l-aċċess u l-użu mill-ġdid l-aktar wiesa' possibbli tal-wirt kulturali diġitali; jistabbilixxu jew isostnu strateġiji u mekkaniżmi operattivi bħal aggregaturi nazzjonali u reġjonali, u jħeġġu l-aċċessibbiltà fuq l-Internet għall-kontenut ta' wirt kulturali ta' kwalità għolja u metadata minn kollezzjonijiet nazzjonali u reġjonali; iħeġġu lil istituzzjonijiet tal-wirt kulturali biex jissieħbu mal-Europeana u jappoġġawha kemm bil-qsim ta' kontenut u metadata, permezz ta' parteċipazzjoni fl-Assoċjazzjoni tan-netwerk tal-Europeana, kif ukoll permezz ta' sforzi ta' promozzjoni u disseminazzjoni, bl-użu ta' proġetti finanzjati minn għotjiet tal-UE; jimpenjaw ruħhom fi ħdan l-MSEG bħala forum biex jiġu diskussi l-politiki dwar il-wirt kulturali diġitali kif ukoll l-istrateġija u l-finanzjament tal-Europeana, u jimmiraw li jiżguraw koordinazzjoni bejn id-delegati għall-MSEG, il-Kumitat tas-CEF u l-korp ta' tħejjija tal-Kunsill fil-qasam tal-kultura; jikkunsidraw li jappoġġaw l-attivitajiet tal-Europeana permezz ta' kontribuzzjonijiet finanzjarji volontarji lill-Fondazzjoni Europeana, filwaqt li jitqies li tali kontribuzzjonijiet huma neċessarji, sakemm l-iskema ġdida bbażata fuq l-akkwist tiġi stabbilita u jikkunsidraw suċċessivament kofinanzjament volontarju tal-proġetti tal-Europeana finanzjati minn għotjiet tal-UE; jippromwovu l-valur tal-Europeana bħala proġett kulturali Ewropew li jservi l-interess pubbliku u bħala netwerk professjonali fost il-partijiet interessati kollha, billi jiġu involuti wkoll is-setturi tar-riċerka u l-innovazzjoni, l-edukazzjoni, it-turiżmu u s-setturi kreattivi. IL-KUNSILL TAL-UNJONI EWROPEA U R-RAPPREŻENTANTI TAL-GVERNIJIET TAL-ISTATI MEMBRI, IMLAQQGĦIN FIL-KUNSILL, Ir-riżoluzzjoni tal-Kunsill u tar-Rappreżentanti tal-Gvernijiet tal-Istati Membri, imlaqqgħin fi ħdan il-Kunsill, tal-21 ta' Mejju 2014, dwar il-Pjan ta' Ħidma tal-Unjoni Ewropea għall-Isport (2014–2017) li waħda mit-tliet prijoritajiet ewlenin tiegħu hija l-integrità fl-isport; Avvenimenti sportivi ewlenin jista' jkollhom rwol importanti fl-iżvilupp tar-reġjun jew tal-belt u jiksbu ħafna f'termini ta' impatt ekonomiku, soċjali u ambjentali, jekk dan ikun ippjanat sew mill-aktar stadju bikri possibbli. Il-wirt u s-sostenibbiltà ta' avvenimenti sportivi ewlenin jistgħu jkunu sinifikanti kemm għal-leġittimità ta' avvenimenti sportivi ewlenin kif ukoll għall-appoġġ għalihom; Fil-kuntest ta' avvenimenti sportivi ewlenin, jiġu mqajma kwistjonijiet rilevanti ta' integrità u governanza bħat-teħid ta' deċiżjonijiet demokratiku u trasparenti, ir-responsabbiltà, l-iżvilupp sostenibbli u l-wirt pożittiv, id-drittijiet tal-bniedem, inklużi d-drittijiet tat-tfal u d-drittijiet tal-ħaddiema u l-ugwaljanza bejn is-sessi kif ukoll il-prevenzjoni tal-forom kollha ta' diskriminazzjoni u ta' theddid għall-integrità tal-isport, bħad-doping, it-tbagħbis tal-logħob u l-vjolenza; Billi l-avvenimenti sportivi ewlenin jiġbdu ħafna attenzjoni u hemm involuti interessi finanzjarji u ekonomiċi kbar, dawn ikunu vulnerabbli għal proċessi li jistgħu jippreġudikaw l-integrità tal-isport – u b'hekk avvenimenti sportivi ewlenin ma jkunux biss pjattaforma, iżda prova notevoli għall-integrità, it-trasparenza u l-governanza tajba, inklużi s-sostenibbiltà u l-wirt; L-isfidi li jiffaċċaw l-organizzazzjonijiet sportivi, l-awtoritajiet pubbliċi fuq livell nazzjonali, reġjonali u lokali, il-mezzi tal-informazzjoni, kumpaniji u sħab oħra biex id-dispożizzjonijiet u l-faċilitajiet isiru sostenibbli u jagħmlu arranġamenti xierqa għal avveniment sportiv ewlieni fil-fażijiet kollha tiegħu (fattibilità, kandidatura, tħejjija, organizzazzjoni, evalwazzjoni, wirt); Trasparenza limitata, f'ċerti każijiet, fil-proċeduri u l-proċessi ta' teħid tad-deċiżjonijiet matul il-fażijiet kollha ta' avvenimenti sportivi ewlenin kemm min-naħa tal-aġġudikaturi kif ukoll min-naħa tal-entitajiet tal-kandidatura; u l-implimentazzjoni limitata tal-prinċipji ta' governanza tajba fost il-federazzjonijiet sportivi internazzjonali; L-interess dejjem akbar tal-pajjiżi tal-UE u l-federazzjonijiet sportivi biex jospitaw b'mod konġunt avvenimenti sportivi ewlenin f'għadd ta' pajjiżi, reġjuni u bliet; Ir-rwol tal-awtoritajiet pubbliċi nazzjonali, reġjonali u lokali involuti f'avvenimenti sportivi ewlenin, pereżempju fil-finanzjament, l-infrastruttura, il-protezzjoni ambjentali, is-sikurezza u s-sigurtà, kif ukoll l-ippjanar, u l-iżgurar tas-sostenibbiltà u tal-wirt ta' avvenimenti sportivi ewlenin; L-organizzazzjonijiet sportivi huma mistennija jimmaniġġjaw l-isports tagħhom f'konformità mal-prinċipji bażiċi u rikonoxxuti ta' governanza tajba, bħat-trasparenza, proċessi demokratiċi, kontrolli u bilanċi u solidarjetà, fid-dawl tal-organizzazzjoni awtoregolata tal-isport; L-importanza ta' djalogu u kooperazzjoni msaħħa u kontinwi bejn l-awtoritajiet pubbliċi u l-organizzazzjonijiet sportivi, bl-appoġġ ta' djalogu xieraq bejn l-UE u l-moviment internazzjonali tal-isport, li jwassal għall-kondiviżjoni tal-valuri tal-integrità, it-trasparenza u l-governanza tajba u l-iżvilupp sostenibbli kif ukoll għal ftehimiet u arranġamenti konġunti li jieħdu kont tar-responsabbiltajiet u l-interessi ta' xulxin; Jippromwovu u jimplimentaw l-integrità, it-trasparenza u l-governanza tajba f'avvenimenti sportivi ewlenin, matul il-fażijiet kollha tal-avveniment (fattibilità, kandidatura, tħejjija, organizzazzjoni, evalwazzjoni, wirt), inkluż il-perijodu wara l-għeluq tal-avveniment, li jindirizzaw is-sħab kollha fl-avveniment, b'inizjattivi bħal li: Jiġi garantit l-użu ta' proċeduri trasparenti u demokratiċi matul il-fażijiet kollha ta' avvenimenti sportivi ewlenin u jesiġu li s-sħab l-oħra kollha jagħmlu hekk ukoll, b'attenzjoni speċjali għall-għoti ta' informazzjoni lill-pubbliku u l-involviment tiegħu u għar-rapportar, l-awditjar, l-evalwazzjoni u r-responsabbiltà; u jwettqu analiżi affidabbli tal-ispejjeż u l-benefiċċji qabel id-deċiżjoni dwar il-kandidatura; Jintużaw kriterji trasparenti u rilevanti għall-appoġġ pubbliku għall-organizzazzjonijiet involuti, billi tintalab, pereżempju, l-implimentazzjoni ta' prinċipji bażiċi ta' governanza tajba, u t-trasparenza u d-demokrazija tal-proċeduri li jagħmlu użu minnhom dawn l-organizzazzjonijiet; Il-partijiet interessati kollha involuti bħala sħab f'avveniment sportiv ewlieni jintalbu jikkonformaw ma' standards internazzjonali rikonoxxuti u jipparteċipaw f'inizjattivi bħalma huwa l-Patt Globali tan-Nazzjonijiet Uniti, il-Prinċipji ta' Gwida tan-NU dwar in-Negozju u d-Drittijiet tal-Bniedem, ISO 26000 u 20121; Jintużaw prinċipji trasparenti u rilevanti bħala bażi biex jingħata appoġġ pubbliku lil avvenimenti sportivi ewlenin fir-rigward ta' kwistjonijiet speċifiċi ta' integrità bħad-drittijiet tal-bniedem, inklużi d-drittijiet tat-tfal u d-drittijiet tal-ħaddiema u l-ugwaljanza bejn is-sessi kif ukoll il-prevenzjoni tal-forom kollha ta' diskriminazzjoni u ta' theddid għall-integrità tal-isport, bħad-doping, it-tbagħbis tal-logħob u l-vjolenza; Jiżguraw wirt fit-tul u pożittiv ta' avvenimenti sportivi ewlenin bħala parti minn governanza tajba, kif ukoll is-sostenibbiltà soċjali, ekonomika u ambjentali fil-kuntest tal-iżvilupp urban u reġjonali fi Stati Membri tal-UE; Jinkorporaw l-integrità, it-trasparenza, il-governanza tajba, is-sostenibbiltà u l-wirt ta' avvenimenti sportivi ewlenin f'ħidma futura dwar l-isport fil-livell tal-UE, inklużi l-faċilitazzjoni tal-iskambju ta' informazzjoni u diskussjonijiet dwar suġġetti rilevanti b'rabta ma' avvenimenti sportivi ewlenin; Jappoġġaw l-implimentazzjoni ta' kriterji u proċeduri relatati mal-integrità, it-trasparenza u l-governanza tajba, inklużi s-sostenibbiltà u l-wirt, ta' avvenimenti sportivi ewlenin, fejn xieraq, abbażi ta' linji gwida u rakkomandazzjonijiet eżistenti u f'konformità ma' standards u dikjarazzjonijiet internazzjonali rikonoxxuti, li jistgħu jintużaw bħala punti ta' riferiment mill-Istati Membri u l-awtoritajiet lokali għall-appoġġ pubbliku għal avvenimenti sportivi ewlenin; Jidentifikaw u jiżviluppaw mudelli għal kooperazzjoni bejn is-settur pubbliku u dak privat u l-iskambju ta' prattiki tajbin rigward din il-kooperazzjoni, li jistgħu jintużaw mill-Istati Membri u mill-awtoritajiet lokali meta jidħlu fi ftehimiet ta' sħubija għall-organizzazzjoni ta' avvenimenti sportivi ewlenin b'attenzjoni speċifika għal avvenimenti sportivi li jsiru f'diversi pajjiżi, reġjuni u bliet; Tniedi studju dwar l-ospitar ta' avvenimenti sportivi ewlenin f'diversi pajjiżi u reġjuni fi ħdan l-UE, b'kont meħud tal-possibbiltà ta' ostakli amministrattivi u leġislattivi fil-livell nazzjonali u dak Ewropew u l-impatti mistennija ta' tali avvenimenti; Tappoġġa proġetti transnazzjonali u, fejn rilevanti, riċerka indipendenti dwar l-integrità, it-trasparenza u l-governanza tajba ta' avvenimenti sportivi ewlenin inkużi aspetti ta' sostenibbiltà u wirt, fil-qafas ta' programmi ta' finanzjament tal-UE bħal Erasmus+ u Orizzont 2020; Tħeġġeġ il-kondiviżjoni u l-pubblikazzjoni ta' prattiki tajbin u esperjenzi ta' tagħlim u tiffaċilita t-trasferiment tal-għarfien bejn l-Istati Membri tal-UE u l-moviment tal-isport dwar l-integrità, it-trasparenza u l-governanza tajba ta' avvenimenti sportivi ewlenin, inklużi l-aspetti ta' sostenibbiltà u wirt kif ukoll tappoġġa u tħeġġeġ l-identifikazzjoni u, jekk meħtieġ, l-iżvilupp ta' metodi u għodod, inkluż: analiżi affidabbli tal-ispejjeż u l-benefiċċji; kejl tal-appoġġ mill-popolazzjoni; kejl tal-impatti soċjali, ekonomiċi u ambjentali u l-wirt ta' avvenimenti sportivi ewlenin; awditjar estern u indipendenti ta' avvenimenti sportivi ewlenin; Tiżviluppa sistema ta' monitoraġġ ħafif, bħal bord ta' twegħid jew permezz tal-użu tal-Patt Globali tan-NU, biex jitkejjel il-progress lejn l-integrità, it-trasparenza u l-governanza tajba għal organizzazzjonijiet ospitanti ta' avvenimenti sportivi ewlenin fl-Istati Membri tal-UE; Jkompli jorganizza avvenimenti sportivi ewlenin aċċessibbli u attraenti li huma pjattaforma għall-valuri pożittivi tal-isport u r-rwol tal-isport fis-soċjetà u l-promozzjoni tal-koeżjoni soċjali; Jinkoraġġixxi l-implimentazzjoni ta' prinċipji bażiċi ta' governanza tajba li jwasslu għal trasparenza, proċessi demokratiċi, kontrolli u bilanċi u solidarjetà fir-rigward tal-organizzazzjoni ta' avvenimenti sportivi ewlenin u li jikkonforma ma' standards internazzjonali rikonoxxuti u jipparteċipa f'inizjattivi bħall-Patt Globali tan-NU, il-Prinċipji ta' Gwida tan-NU dwar in-Negozju u d-Drittijiet tal-Bniedem u ISO 26000 u 20121; Jippromwovi, jimplimenta u jissorvelja l-integrità, it-trasparenza u l-governanza tajba f'avvenimenti sportivi ewlenin, matul il-fażijiet kollha tal-avveniment inklużi l-fattibilità, il-kandidatura, it-tħejjija, l-organizzazzjoni, l-evalwazzjoni u l-wirt, u jindirizza l-partijiet ikkonċernati kollha involuti bħala sħab fl-avveniment; Juża proċeduri trasparenti u demokratiċi matul il-fażijiet kollha ta' avvenimenti sportivi kbar u jesiġi li s-sħab kollha jagħmlu dan, b'attenzjoni speċjali għall-infurmar u l-involviment tal-organizzazzjonijiet sportivi nazzjonali, reġjonali u lokali, il-pubbliku ġenerali u għar-rapportar indipendenti, l-awditjar, l-evalwazzjoni u r-responsabbiltà; Jiżviluppa u jippubblika katalogu ta' rekwiżiti realistiċi fil-fażi ta' kandidatura ta' avvenimenti sportivi ewlenin inklużi proċeduri tal-għażla trasparenti u kriterji tal-għażla rilevanti għall-aġġudikazzjoni ta' avvenimenti sportivi ewlenin fir-rigward ta' kwistjonijiet speċifiċi ta' integrità bħad-drittijiet tal-bniedem, inklużi d-drittijiet tat-tfal u d-drittijiet tal-ħaddiema u l-ugwaljanza bejn is-sessi kif ukoll il-prevenzjoni tal-forom kollha ta' diskriminazzjoni, u ta' theddid għall-integrità tal-isport, bħad-doping, it-tbagħbis tal-logħob u l-vjolenza; Jissoktaw u jintensifikaw id-djalogu bejn l-Istati Membri, il-Kummissjoni Ewropea u l-moviment tal-isport dwar l-integrità, it-trasparenza u l-governanza tajba inklużi s-sostenibbiltà u l-wirt ta' avvenimenti sportivi ewlenin; Jaqblu fuq aġenda kondiviża, billi jibdew fl-ewwel istanza mill-Moviment Olimpiku u l-organizzazzjonijiet internazzjonali tal-futbol responsabbli, u bl-għan li jespandu għal federazzjonijiet sportivi internazzjoni oħra, sabiex tittejjeb l-integrità, il-governanza tajba u t-trasparenza fil-fażijiet kollha ta' avvenimenti sportivi ewlenin, u jindirizzaw il-partijiet ikkonċernati kollha involuti fis-sħubija meħtieġa biex jiġu organizzati dawn l-avvenimenti, biex b'hekk jattivaw il-potenzjal pożittiv u s-sostenibbiltà u l-wirt ta' avvenimenti ewlenin u terġa' tinkiseb il-fiduċja taċ-ċittadini tal-UE; Iwettqu azzjonijiet komuni bħal: l-iżvilupp ta' mudelli ta' gwida għall-kooperazzjoni pubblika-privata li għandhom jintużaw fl-organizzazzjoni ta' avvenimenti sportivi ewlenin fil-livell nazzjonali; l-iżvilupp ta' kodiċi ta' kondotta għall-partijiet pubbliċi u privati involuti f'organizzazzjonijiet ospitanti ta' avvenimenti sportivi ewlenin, fejn xieraq; l-iskambju ta' informazzjoni u jiddiskutu suġġetti dwar avvenimenti sportivi ewlenin futuri bħas-sostenibbiltà u l-wirt, kriterji relatati mal-integrità u l-governanza tajba, talbiet speċifiċi ta' assoċjazzjonijiet u spejjeż assoċjati, ostakli amministrattivi u leġislattivi possibbli fil-livell Ewropew u ambjent sikur u sigur għall-avvenimenti; l-użu ta' mudelli eżistenti u, fejn xieraq, jiġu żviluppati mudelli ġodda ta' avvenimenti sportivi ewlenin konġunti f'diversi pajjiżi; l-inkoraġġiment ta' organizzaturi ta' avvenimenti biex iwettqu stħarriġ dwar l-impatt soċjali, ekonomiku u ambjentali tal-avveniment fuq il-pajjiż, reġjun jew belt ospitanti wara l-għeluq tal-avveniment; L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7815 — Groupe Bouygues/ADP/Meridiam/Ravinala Airports, f'dan l-indirizz:
Extracted from C_212_2016.html